ມືປືນ ລອບສັງຫານ ນ້ອງຊາຍ ປະທານ ສະພາແຫ່ງຊາດ ຊີເຣຍ (ສະໄລດ໌)
ມືປືນ ລອບສັງຫານ ນ້ອງຊາຍປະທານສະພາແຫ່ງຊາດຊີເຣຍ ຂະນະທີ່ທ່ານຂັບລົດໄປການ ທີ່ນະຄອນຫຼວງດາມັສກັສ.
ໂທລະພາບຂອງທາງການຊີເຣຍລາຍງານວ່າ ນ້ອງຊາຍຂອງປະ ທານ ສະພາແຫ່ງຊາດຊີເຣຍ ໄດ້ຖືກລອບສັງຫານ ອົງການຂ່າວ SANA ຂອງທາງການຊີເຣຍແຈ້ງວ່າ ທ່ານ Mo- hammed Osama Laham ນ້ອງຊາຍ ຂອງປະທານສະພາ ແຫ່ງຊາດຊີເຣຍທ່ານ Jihad Laham ໄດ້ຖືກຍິງຕາຍໃນຕອນ ເຊົ້າວັນອັງຄານມື້ນີ້ ຂະນະທີ່ທ່ານ ຂັບລົດໄປເຮັດວຽກ ໃນນະ ຄອນຫຼວງດາມັສກັສ ໃນມື້ວານນີ້ ພວກນັກເຄື່ອນໄຫວຊີເຣຍກຸ່ມນຶ່ງ ກ່າວວ່າ ການ ໂຈມຕີດ້ວຍລົດລະເບີດສະຫຼະຊີບໄດ້ສັງຫານທະຫານຊີເຣຍ ແລະມືປືນທີ່ຈົງຮັກພັກດີຕໍ່ປະທານາທິບໍດີ Bashar al-Assad 50 ກວ່າຄົນ ທີ່ແຂວງຮາມາ ໃນພາກກາງຂອງປະເທດ ກຸ່ມສິ້ງຊອມສິດທິມະນຸດໃນຊີເຣຍ ທີ່ມີສຳນັກງານຢູ່ປະເທດອັງກິດ ກ່າວວ່າ ການໂຈມຕີ ໃນມື້ວັນຈັນວານນີ້ທີ່ບ້ານ Ziyara ແມ່ນດຳເນີນການໂດຍກຸ່ມແນວໂຮມ Al-Nusra ຊຶ່ງ ເປັນກຸ່ມຫົວຮຸນແຮງອິສລາມທີ່ໄດ້ຮັບແຮງດົນໃຈຫຼືການກະຕຸກຊຸກຍູ້ຈາກກຸ່ມກໍ່ການຮ້າຍ ຂ້າມຊາດອາລກາອີດາ ໂຕເລກຜູ້ເສຍຊີວິດທີ່ວ່ານີ້ ແມ່ນຍັງບໍ່ໄດ້ຮັບການພິສູດຢ່າງເປັນອິດສະຫຼະເທື່ອ ກຸ່ມສິ້ງຊອມສິດທິມະນຸດໃນຊີເຣຍແລະໂທລະພາບຂອງທາງຊີເຣຍກ່າວວ່າ ມີຜູ້ເສຍຊີວິດ ຢ່າງນ້ອຍ 11 ຄົນ ແລະອີກຫຼາຍສິບຄົນໄດ້ຮັບບາດເຈັບ ໃນການໂຈມຕີດ້ວຍລະເບີດລົດ ທີ່ຄຸ້ມ Mezzeh ໃນນະຄອນຫຼວງດາມັສກັສ ນອກນັ້ນ ພວກນັກເຄື່ອນໄຫວຍັງເວົ້າວ່າ ມີພວກນັກລົບກະບົດຊີເຣຍ ບໍ່ຕໍ່າກວ່າ 20 ຄົນ ເສຍຊີວິດ ໃນການໂຈມຕີທາງອາກາດທີ່ແຂວງ Idlib ໃນພາກຕາເວັນຕົກສຽງເໜືອຂອງ ປະເທດ ບັນຫາຂັດແຍ້ງໃນຊີເຣຍ ພວມກ້າວເຂົ້າສູ່ເດືອນທີ 20 ຊຶ່ງເຮັດໃຫ້ມີຜູ້ເສຍຊີວິດໄປແລ້ວ ປະມານ 36,000 ຄົນ